তথ্যবিবরণী নম্বর : ৪৮৯৯

**সরকার শীতার্তদের পাশে আছে
    -- প্রাথমিক ও গণশিক্ষা প্রতিমন্ত্রী**

রৌমারী (কুড়িগ্রাম), ১২ পৌষ (২৭ ডিসেম্বর) :

প্রাথমিক ও গণশিক্ষা প্রতিমন্ত্রী মোঃ জাকির হোসেন বলেছেন, ভৌগোলিক কারণে  বাংলাদেশ একটি দুর্যোগপূর্ণ এলাকা। তবে যে কোনো দুর্যোগ মোকাবেলায় বর্তমান সরকার প্রস্তুত। সারা দেশে এখন শৈত্যপ্রবাহ জেঁকে বসেছে। দেশের কোনো মানুষ যাতে  শীতে কষ্ট না পায় সেজন্য সরকার সতর্ক। শীতার্ত মানুষকে শীতের কাপড় দেওয়া হচ্ছে।

    প্রতিমন্ত্রী আজ কুড়িগ্রামের রৌমারী উপজেলার শৌলমারী এম আর উচ্চ বিদ্যালয় মাঠে শীতার্ত মানুষের মাঝে কম্বল বিতরণকালে এসব কথা বলেন।

প্রতিমন্ত্রী রৌমারী উপজেলার ৬টি ইউনিয়নের প্রায় ৪ হাজার মানুষের মাঝে ১টি করে কম্বল বিতরণ করেন।

    অনুষ্ঠানে  উপস্থিত ছিলেন রৌমারী উপজেলা আওয়ামী লীগের সাধারণ সম্পাদক রেজাউল ইসলাম মিনু, রৌমারী প্রেসক্লাব সভাপতি সুজাউল ইসলাম সুজা, শৌলমারী ইউনিয়ন আওয়ামী লীগের সভাপতি মোসলেম উদ্দিন ও সাধারণ সম্পাদক নুরুল আমিন-সহ স্থানীয় প্রশাসনের কর্মকর্তাবৃন্দ।

#

রবীন্দ্রনাথ/মাহমুদ/মোশারফ/সেলিমুজ্জামান/২০১৯/২১০০ ঘণ্টা

তথ্যবিবরণী নম্বর : ৪৮৯৮

**মডেল মসজিদ নির্মাণের কাজ দ্রুত এগিয়ে চলছে**

 **-- ধর্ম প্রতিমন্ত্রী**

সিলেট, ১২ পৌষ (২৭ ডিসেম্বর) :

ধর্ম প্রতিমন্ত্রী আলহাজ্ব এডভোকেট  শেখ মোঃ আব্দুল্লাহ  বলেছেন,  সরকার দেশের  প্রতিটি জেলা ও উপজেলায় একটি করে মোট  ৫৬০টি মডেল মসজিদ ও ইসলামিক সাংস্কৃতিক কেন্দ্র নির্মাণের মাধ্যমে দেশের সকল  মানুষের কাছে ইসলামের শান্তির বাণী সঠিকভাবে  পৌঁছে দিতে চায়। সারা দেশে দ্রুত গতিতে এসব মসজিদ নির্মাণের কাজ এগিয়ে চলছে।

প্রতিমন্ত্রী গতকাল (বৃহস্পতিবার) রাতে সিলেট জেলার দক্ষিণ সুরমা উপজেলার  নির্মাণাধীন  মডেল  মসজিদ ও ইসলামিক সাংস্কৃতিক কেন্দ্রের নির্মাণ কাজের  অগ্রগতি  পরিদর্শনকালে সাংবাদিকদের উদ্দেশে এসব কথা বলেন।

প্রতিমন্ত্রী আরো বলেন, মডেল  মসজিদ ও ইসলামিক সাংস্কৃতিক কেন্দ্রসমূহ  ধর্মীয় কার্যক্রমের পাশাপাশি  নানাবিধ  সামাজিক ও ইসলামিক সাংস্কৃতিক   কার্যক্রম পরিচালনার ক্ষেত্রে সব মসজিদ কার্যকর প্ল্যাটফর্ম হিসেবে অবদান রাখবে। সন্ত্রাস, জঙ্গিবাদ, মাদকাসক্তি, নারীর প্রতি  সহিংসতা, বাল্যবিবাহ প্রতিরোধ ইত্যাদি বিষয়ে  মানুষের সচেতনতা বৃদ্ধিতে এসব কেন্দ্র বিশেষ ভূমিকা রাখবে।

প্রতিমন্ত্রী দক্ষিণ সুরমা  উপজেলার নির্মাণাধীন মডেল মসজিদ ও ইসলামিক সাংস্কৃতিক কেন্দ্রের  নির্মাণ কাজের অগ্রগতিতে সন্তোষ প্রকাশ করেন।

পরিদর্শনকালে আরো উপস্থিত ছিলেন  জাতীয়  সংসদের ধর্ম বিষয়ক মন্ত্রণালয় সম্পর্কিত স্থায়ী কমিটির সদস্য মাহমুদ উস সামাদ চৌধুরী, সিলেটের জেলা প্রশাসক  এম কাজী এমদাদুল ইসলাম, ইসলামিক ফাউন্ডেশন সিলেট বিভাগীয় কার্যালয়ের পরিচালক  ফরিদ উদ্দিন আহমদ, দক্ষিণ সুরমা উপজেলার  নির্বাহী কর্মকর্তা, গণপূর্ত বিভাগ সিলেটের নির্বাহী  প্রকৌশলী প্রমুখ।

#

আনোয়ার/মাহমুদ/মোশারফ/সেলিমুজ্জামান/২০১৯/২০১৫ ঘণ্টা

তথ্যবিবরণী নম্বর : ৪৮৯৭

জাতীয় চাঁদ দেখা কমিটির সভা

**২৯ ডিসেম্বর থেকে জমাদিউল আউয়াল মাস শুরু**

ঢাকা, ১২ পৌষ (২৭ ডিসেম্বর) :

বাংলাদেশের আকাশে আজ কোথাও ১৪৪১ হিজরি সনের জমাদিউল আউয়াল মাসের চাঁদ দেখা যায়নি। ফলে আগামীকাল ২৮ ডিসেম্বর শনিবার রবিউস সানি মাস ৩০ দিন পূর্ণ হবে এবং আগামী ২৯ ডিসেম্বর রবিবার থেকে জমাদিউল আউয়াল মাস গণনা করা হবে।

আজ সন্ধ্যায় ইসলামিক ফাউন্ডেশন বায়তুল মুকাররমস্থ সভাকক্ষে জাতীয় চাঁদ দেখা কমিটির সভায় এ সিদ্ধান্ত গৃহীত হয়। এতে সভাপতিত্ব করেন ধর্মসচিব ও জাতীয় চাঁদ দেখা কমিটির সহ-সভাপতি মোঃ আনিছুর রহমান।

সভায় ইসলামিক ফাউন্ডেশনের ভারপ্রাপ্ত মহাপরিচালক কাজী নূরুল ইসলাম**,** তথ্য মন্ত্রণালয়ের যুগ্মসচিব মোঃ নজরুল ইসলাম, বাংলাদেশ মহাকাশ গবেষণা ও দূর অনুধাবন প্রতিষ্ঠানের মুখ্য বৈজ্ঞানিক কর্মকর্তা শাহ মোঃ মিজানুর রহমান**,** ঢাকার সরকারি মাদ্রাসা-ই-আলীয়ার হেড মাওলানাপ্রফেসর এ. কে. এম. আবদুল gvb&bvb,ঢাকা জেলার এডিসি (জেনারেল) মোঃ শাহিদুজ্জামান,বাংলাদেশ আবহাওয়া অধিদপ্তরের উপ-পরিচালক মোঃ আবদুর রহমান**,** বায়তুল মুকাররম জাতীয় মসজিদের সিনিয়র পেশ ইমাম হাফেজ মাওলানা মুহাম্মদ মিজানুর রহমান,চকবাজার শাহী জামে মসজিদের খতিব মাওলানা শেখ নাঈম রেজওয়ান প্রমুখ উপস্থিত ছিলেন।

#

নিজাম/মাহমুদ/মোশারফ/সেলিমুজ্জামান/২০১৯/২০০০ ঘণ্টা

তথ্যবিবরণী নম্বর: ৪৮৯৬

**সংসদ সদস্য ডা. ইউনুস আলী সরকারের মৃত্যুতে মন্ত্রী ও প্রতিমন্ত্রিবর্গের শোক**

ঢাকা, ১২ পৌষ (২৭ ডিসেম্বর) :

 গাইবান্ধা-৩ (সাদুল্যাপুর-পলাশবাড়ী) আসনের সংসদ সদস্য ডা. ইউনুস আলী সরকারের ইন্তেকালে গভীর শোক ও দুঃখ প্রকাশ করেছেন ভূমিমন্ত্রী সাইফুজ্জামান চৌধুরী, নৌপরিবহন প্রতিমন্ত্রী খালিদ মাহমুদ চৌধুরী, তথ্য ও যোগাযোগ প্রযুক্তি প্রতিমন্ত্রী জুনাইদ আহ্‌মেদ পলক ও সংস্কৃতি বিষয়ক প্রতিমন্ত্রী কে এম খালিদ।

 মন্ত্রী ও প্রতিমন্ত্রিগণ পৃথক শোক বার্তায় মরহুমের বিদেহী আত্মার মাগফিরাত কামনা করেন এবং শোকসন্তপ্ত পরিবারের প্রতি গভীর সমবেদনা জানান।

#

জাহাঙ্গীর/মাহমুদ/মোশারফ/আব্বাস/২০১৯/১৯১৪ ঘণ্টা

তথ্যবিবরণী নম্বর : ৪৮৯৫

**চতুর্থ শিল্প বিপ্লবের চাহিদা অনুযায়ী কারিকুলাম পরিবর্তনে সরকার কাজ করছে**

 **-- শিক্ষামন্ত্রী**

রাজশাহী, ১২ পৌষ (২৭ ডিসেম্বর) :

শিক্ষামন্ত্রী ডা. দীপু মনি বলেছেন, চতুর্থ শিল্প বিপ্লবের কারণে আগামী দিনের শ্রমবাজার দখল করবে কৃত্রিম বুদ্ধিমত্তা ও রোবট। চতুর্থ শিল্প বিপ্লবের এ চ্যালেঞ্জ মোকাবেলায় সরকার দক্ষ মানবসম্পদ তৈরির ওপর গুরুত্ব দিচ্ছে। এ লক্ষ্যে শিক্ষা কারিকুলাম পরিবর্তনে সরকার কাজ করছে।

মন্ত্রী আজ দুপুরে রাজশাহী কলেজ মাঠে রাজশাহী কলেজের সাবেক শিক্ষার্থীদের এক পুনর্মিলনী অনুষ্ঠানে প্রধান অতিথির বক্তৃতায় এ কথা বলেন। রাজশাহী কলেজের অধ্যক্ষ অধ্যাপক মোঃ হবিবুর রহমানের সভাপতিত্বে অন্যান্যের মধ্যে বক্তব্য রাখেন পররাষ্ট্র প্রতিমন্ত্রী শাহরিয়ার আলম এবং তথ্য ও যোগাযোগ প্রযুক্তি প্রতিমন্ত্রী জুনাইদ আহ্‌মেদপলক।

মন্ত্রী আরো বলেন, শিক্ষা ক্ষেত্রে বিনিয়োগ জিডিপির ৬ শতাংশে উন্নীত করার লক্ষ্যে সরকার কাজ করছে। শিক্ষকদের ওপরও বিনিয়োগ বৃদ্ধি করা হবে। কারণ শিক্ষার গুণগতমান নির্ভর করে ভালো শিক্ষকের ওপর। শিক্ষা প্রতিষ্ঠানে গবেষণা বৃদ্ধি করার ওপর তিনি গুরুত্বারোপ করেন।

মন্ত্রী সাবেক শিক্ষার্থীদের উদ্দেশে বলেন, সরকার ২০৪১ সালের মধ্যে উন্নত ও সমৃদ্ধ বাংলাদেশ গড়ার যে স্বপ্ন দেখছে তা বাস্তবে রূপায়িত করতে সমাজের সকল স্তরের অংশগ্রহণ জরুরি। রাজশাহী কলেজের বর্তমান ও সাবেক শিক্ষার্থীদের এই কাজে আত্মনিয়োগ করার জন্য তিনি আহ্বান জানান।

#

খায়ের/মাহমুদ/মোশারফ/সেলিমুজ্জামান/২০১৯/১৭২০ ঘণ্টা

তথ্যবিবরণী নম্বর: ৪৮৯৪

**হযরত শাহজালাল বিমানবন্দর হবে এ অঞ্চলের সেরা**

 **---প্রতিমন্ত্রী মাহবুব আলী**

ঢাকা, ১২ পৌষ (২৭ ডিসেম্বর) :

বেসামরিক বিমান পরিবহন ও পর্যটন প্রতিমন্ত্রী মোঃ মাহবুব আলী বলেছেন, তৃতীয় টার্মিনাল নির্মাণ সমাপ্তির পর হযরত শাহজালাল আন্তর্জাতিক বিমানবন্দর হবে এ অঞ্চলের সেরা বিমানবন্দর। আজ দুপুরে হযরত শাহজালাল আন্তর্জাতিক বিমানবন্দরের সম্মেলন কক্ষে নির্মাণ কাজের উদ্বোধন প্রস্তুতি পরিদর্শন শেষে আয়োজিত সংবাদ সম্মেলনে তিনি একথা বলেন।

 প্রতিমন্ত্রী আরও বলেন, বিমানবন্দর ও বিমান বাংলাদেশ এয়ারলাইন্সের সেবার মান উন্নয়নে সরকার কাজ করছে। আন্তর্জাতিক মানের সেবা নিশ্চিত করতে হযরত শাহজালাল আন্তর্জাতিক বিমানবন্দরের তৃতীয় টার্মিনাল অত্যাধুনিকভাবে নির্মাণ করা হচ্ছে। বিমান বাংলাদেশ এয়ারলাইন্স যেভাবে আকাশে শান্তির নীড়, নতুন টার্মিনালও হবে ভূমিতে শান্তির পরশ।

 বেসামরিক বিমান পরিবহন ও পর্যটন মন্ত্রণালয়ের সিনিয়র সচিব মোঃ মহিবুল হক জানান, আগামী ৪৮ মাসে টার্মিনাল-৩ নির্মাণ কাজ সম্পন্ন হবে।

 উল্লেখ্য, এ টার্মিনাল নির্মিত হলে বছরে ২০ মিলিয়ন যাত্রীকে সেবা দেওয়া সম্ভব হবে। টার্মিনালটি এমন একটি মেকানিজমে নিয়ে আসা হচ্ছে, যাতে কেন্দ্রীয়ভাবে এর প্রতিটি কাজ মনিটরিং করা যাবে।  নতুন টার্মিনাল হলে গ্রাউন্ড হ্যান্ডলিংয়ের কাজের জন্য উন্মুক্ত দরপত্রের মাধ্যমে যোগ্য প্রতিষ্ঠানকে নির্বাচন করা হবে। যোগ্যতাসম্পন্ন যে কোনো প্রতিষ্ঠান গ্রাউন্ড হ্যান্ডলিংয়ের কাজে সংশ্লিষ্ট হওয়ার জন্য আবেদন করতে পারবে।

 প্রধানমন্ত্রী শেখ হাসিনা আগামীকাল শনিবার হযরত শাহজালাল আন্তর্জাতিক বিমানবন্দরের তৃতীয় টার্মিনাল নির্মাণ কাজ উদ্বোধনের পাশাপাশি বিমান বাংলাদেশ এয়ারলাইন্সের বোয়িং ৭৮৭-৯ সিরিজের নতুন ২টি ড্রিমলাইনার "সোনার তরী" ও "অচিন পাখি" উদ্বোধন করবেন। তিনি একই সাথে বিমান বাংলাদেশ এয়ারলাইন্সের মোবাইল অ্যাপও উদ্বোধন করবেন। বিমান বাংলাদেশ এয়ারলাইন্সের মোবাইল অ্যাপ ব্যবহার করে টিকিট কাটার ক্ষেত্রে যাত্রীরা ১০ শতাংশ ছাড় পাবেন।

#

তানভীর/মাহমুদ/মোশারফ/আব্বাস/২০১৯/১৭৫২ ঘণ্টা

Handout Number : 4893

**Bangladesh-Vietnam Second Joint Trade Committee Meeting held**

Hanoi (Vietnam) , December 27 :

The second meeting of Bangladesh-Vietnam Joint Trade Committee (JTC) held today in Hanoi, Vietnam. Secretary, Ministry of Commerce, Government of Bangladesh Dr. Md. Jafar Uddin and Cao Quoc Hung, Deputy Minister for Industry and Trade, Government of Vietnam led the respective sides.

The two sides discussed trade and investment issues and identified 11 priority areas including agricultural trade, pharmaceutical exports from Bangladesh, Vietnamese investment in Bangladesh’s Special Economic Zones, ICT sector cooperation, bilateral cooperation in textile and garments sector, trade in Halal products, trade in software services, direct air link, promotion of trade in jute and jute goods, banking sector cooperation and tourism sector cooperation (including Buddhist tourism).

Both sides agreed to work closely to enhance the volume of bilateral trade to $2 billion by the year 2021 which is presently worth nearly $1 billion. Bangladesh requested the Vietnam side to send delegations to visit Bangladesh and gain first hand experience about the pharmaceutical industry, Hi-tech parks and Special Economic Zones in Bangladesh. Bangladesh side also requested Vietnam to assist Bangladeshi potato exporters to enter Vietnamese markets by completing the SPS registration process. The Vietnamese side responded affirmatively to Bangladesh’s request. Vietnam suggested that in case of future requirement, Bangladesh may import quality rice from Vietnam in fulfilment of the existing MoU on rice import from Vietnam.

Both sides recognized the high potential of tourism sector to flourish and in that respect viewed that direct air link between the two countries can hugely contribute. It was agreed that private sector airlines operators between the two countries would be encouraged to assess the market and introduce flights. Bangladesh requested Vietname to ease the visa process for Bangladeshi tourists specially business-people. To ease business transaction, both sides agreed to encourage commercial banks to open branches in each capital.

Two sides agreed to constitute Joint Business Council comprising apex business bodies of both countries.

The Commerce Secretary also called on Vice President of the Vietnam Chamber of Commerce and Industry (VCCI) Doan DuyKhuong at the VCCI office and requested for more cooperation at B2B levels and sought interventions of VCCI. Bangladesh Ambassador to Vietnam Samina Naz and MJH Jabed, Director General (South East Asia), MOFA, attended the JTC meeting as members of Bangladesh delegation.

#

Samina/Mahmud/Mosharaf/Salim/2019/17.00 Hrs.

তথ্যবিবরণী নম্বর: ৪৮৯২

**ধান-চাল সংগ্রহে ডিজিটাল অ্যাপের ব্যবহার চালু করা হবে**

 **--খাদ্যমন্ত্রী**

নওগাঁ, ১২ পৌষ (২৭ ডিসেম্বর) :

 সরকারিভাবে খাদ্যশস্য সংগ্রহে সারা দেশ ডিজিটাল অ্যাপের ব্যবহার চালু করা হবে বলে জানিয়েছেন খাদ্যমন্ত্রী সাধন চন্দ্র মজুমদার। আজ সকালে নওগাঁয় আমন ধান সংগ্রহের উদ্বোধনকালে তিনি একথা জানান।

 মন্ত্রী বলেন, এবার আমন মৌসুমে পরীক্ষামূলকভাবে পাইলট প্রকল্পের আওতায় ১৬টি উপজেলায় ডিজিটাল অ্যাপের ব্যবহার শুরু করা হয়। এই অ্যাপের নাম "কৃষকের অ্যাপ"। একজন কৃষক  সরকারের কাছে ধান বিক্রির জন্য এই অ্যাপের মাধ্যমে আবেদন করতে পারবে এবং এই অ্যাপের মাধ্যমেই সে তার সমস্ত তথ্য জানতে পারবে। একজন কৃষক নির্বাচিত হয়েছেন কিনা, সে কি পরিমাণ ধান দিতে পারবে এ সকল তথ্য এই অ্যাপের মাধ্যমে একজন কৃষক ঘরে বসেই জানতে পারবে। এই পাইলট স্কিম সফল হওয়ায় এটি সারা দেশে ছড়িয়ে দেয়ার চিন্তা করা হচ্ছে।

 খাদ্যমন্ত্রী আরও বলেন, আগামী বোরো মৌসুমে সরকারিভাবে ধান চাল কেনার পরিমাণ আরো বাড়ানো হবে। এজন্য আগে থেকেই প্রস্তুতি নেয়া হচ্ছে।

 অনুষ্ঠানে নওগাঁর জেলা প্রশাসক হারুন অর-রশীদ, ভারপ্রাপ্ত পুলিশ সুপার রাশিদুল হক, জেলা খাদ্য নিয়ন্ত্রক জিএম ফারুক হোসেন পাটোয়ারীসহ খাদ্য বিভাগের কর্মকর্তা ও চালকল মালিক সমিতির নেতৃবৃন্দরা উপস্থিত ছিলেন।

 পরে নওগাঁ এটিএম মাঠে অনুষ্ঠিত সুস্বাস্থ্যের জন্য শরীরচর্চা এবং মাদকমুক্ত সমাজ গড়ে তোলার লক্ষ্যে ম্যারাথন দৌড় প্রতিযোগিতার উদ্বোধন করেন খাদ্যমন্ত্রী। প্রাক্তন ছাত্রী ফোরাম ও উম্মে কুলসুম মেমোরিয়াল এর আয়োজন করে। ১৩  কিলোমিটার দূরত্বের এ ম্যারাথনে জেলা এবং জেলার বাইরের কয়েক হাজার প্রতিযোগী অংশগ্রহণ করে।

#

সুমন/মাহমুদ/মোশারফ/আব্বাস/২০১৯/১৭৩৬ ঘণ্টা